Na temelju članka 96. Zakona o prostornom uređenju („Narodne novine" broj 153/13. 65/17,114/18,39/19 i 98/19 ) općinski načelnik Općine Sukošan 28. ožujka 2023. godine objavljuje:

**JAVNU RASPRAVU  
O PRIJEDLOGU IZMJENA I DOPUNA PROSTORNOG PLANA UREĐENJA OPĆINE SUKOŠAN**

I. Provodi se javna rasprava o Prijedlogu izmjena i dopuna Prostornog plana uređenja Općine Sukošan.  
II. Javna rasprava o Prijedlogu izmjena i dopuna PPUO Sukošan trajat će 30 (trideset )dana i to od 05. travnja 2023. godine do 05. svibnja 2023.godine.

III. Javni uvid u Prijedlog izmjena i dopuna PPUO Sukošan moći će se izvršiti za vrijeme trajanja javne rasprave svakog radnog dana od 8,30 - 14,30 sati u prostorijama Doma mladeži u Sukošanu.

IV. Javno izlaganje radi obrazloženja rješenja, smjernica i mjera iz Prijedloga izmjena i dopuna PPUO Sukošan održat će se dana 19. travnja 2023. godine u 11,00 sati u Domu mladeži u Sukošanu.

V. Primjedbe i prijedlozi, te očitovanja na Prijedlog Izmjena i dopuna PPUO Sukošan mogu se dati za vrijeme održavanja javne rasprave, zaključno s 05. svibnja 2023. godine na slijedeći način:  
1. Tijela državne uprave, upravna tijela Županije, općina i gradova te pravne osobe s javnim ovlastima dostavljaju pisano očitovanje Općini Sukošan.  
2. Građani i udruge:  
- mogu upisivati prijedloge i primjedbe u knjigu primjedbi koja se nalazi uz Prijedlog izmjena i dopuna PPUO Sukošan;  
- daju prijedloge i primjedbe u zapisnik prilikom javnog izlaganja;  
- upućuju nositelju izrade pisane prijedloge i primjedbe u roku određenom u objavi o javnoj raspravi;  
- Prijedlog izmjena i dopuna PPUO Sukošan bit će dostupan i na web stranici Općine Sukošan ( [www.opcina-sukosan.hr](http://www.opcina-sukosan.hr) ).

3. Prijedlozi i primjedbe koji nisu dostavljeni u roku i nisu čitko napisani, te potpisani imenom i prezimenom uz adresu podnositelja neće se uzeti u obzir u pripremi izvješća o javnoj raspravi.  
4. Ako u određenom roku tijela državne uprave i pravne osobe s javnim ovlastima ne dostave pisano očitovanje, smatrat će se da nemaju primjedbi.

OPĆINSKI NAČELNIK:  
Ante Martinac